கேள்வி: எசு. எல். நாராயணன் - ஆரம்ப கால வாழ்க்கை பற்றி விளக்கவும்.
பதில்: நாராயணன் கேரளம் திருவனந்தபுரம் பிறந்தார். முன்னாள் கேரள மாநில வெற்றியாளர் பி. சிறீகுமாரால் தொழில்ரீதியாக சதுரங்கப் பயிற்சி பெற்றார். பின்னர் பன்னாட்டு மாசுட்டர் வருகீசு கோசி அவர்களால் தொடர் பயிற்சி பெற்றார்.
கேள்வி: எசு. எல். நாராயணன் - தொழில் பற்றி விளக்கவும்.
பதில்: நாராயணன் 2007 ஆம் ஆண்டு தனது முதல் வெற்றிக்கோப்பையான கேரளா மாநில 9 வயதுக்குட்பட்ட சதுரங்க வெற்றியாளர் கோப்பையை வென்றார். அதே நாளில்தான் கேரளாவுக்கு முதல் கிராண்டுமாசுட்டர் பட்டம் ஜி.என்.கோபாலுக்கு கிடைத்தது. நாராயணன் 2008 ஆம் ஆண்டில் 11 வயதுக்குட்பட்ட கேரள மாநில சதுரங்க வெற்றியாளர் பட்டம், 2010 ஆம் ஆண்டில் 13 வயதுக்குட்பட்ட மாநில வெற்றியாளர் பட்டம், 2011 ஆம் ஆண்டில் மாநில மிக இளையோர் வெற்றியாளர் பட்டம், 2012 ஆம் ஆண்டில் மாநில இளையோர் வெற்றியாளர் பட்டம், 2012 ஆம் ஆண்டில் மாநில மூத்தோர் பிரிவில் 2ஆவது இடம் என ஒவ்வோர் ஆண்டும் சதுரங்க விளையாட்டில் சாதனைகள் நிகழ்த்தினார். 2010 ஆம் ஆண்டு மே மாதம் புதுதில்லியில் நடைபெற்ற பொதுநலவாய சதுரங்க வெற்றியாளர் போட்டியில் 12 வயதுக்குட்பட்டோருக்கான போட்டியில் வெள்ளிப் பதக்கம் வென்றார். அந்த போட்டியில், கிராண்டுமாசுட்டர் பரிமராசன் நேகியுடன் இவர் தனது ஆட்டத்தை சமனில் முடித்தார். 12 ஆவது வயதில் பெண் பன்னாட்டு மாசுட்டர் கிரண் மணிசா மொகந்தியை வென்றார். புனே லக்சயா மற்றும் ஃபிளேம் பள்ளி நடத்திய சதுரங்க முகாமான முதல் நகர்வில் கிராண்டுமாசுட்டர் யெவ்கெனி விளாடிமிரோவின் பயிற்சியில் கலந்து கொண்டார். 2010 ஆம் ஆண்டு சனவரி மாதத்தில் கிராண்டுமாசுட்டருக்கு எதிராக தனது முதல் போட்டியை நாராயணன் விளையாடினார். புதுதில்லியில் நடந்த பார்சுவநாத் திறப்பு சதுரங்கப் போட்டியின் போது, இவரது முதல் சுற்றில் எதிர்த்து விளையாட வேண்டிய ஈரானிய கிராண்டுமாசுட்டர் நிலை வீரரான எக்சான் மகாமி கெம் விமானம் தாமதமானதால் சரியான நேரத்தில் வரமுடியாமல் போனது. நாராயணணுக்கு நேரக் கட்டுப்பாட்டு விதிகளின்படி அந்த ஆட்டத்தில் வெற்றிப் புள்ளி வழங்கப்பட்டது. ஆனால் போட்டிக்கு தாமதமாக வந்த சதுரங்க வீரருக்கு ஒரு வாய்ப்பு கொடுப்பது நியாயமானது என்று கூறிய நாராயணன் எளிமையாகக் கிடைத்த வெற்றியை ஏற்க மறுத்து ஒரு கிராண்டு மாசுட்டருக்கு எதிராக தான் விளையாடுவதையே விரும்புவதாக கூறி ஆச்சர்யமூட்டினார்.
கேள்வி: எசு. எல். நாராயணன் - புற இணைப்புகள் குறித்து விரிவாக சொல்லுங்கள்.
பதில்: * *[https://www.365chess.com/players/Narayanan.S.L S.L. Narayanan] chess games at 365Chess.com பகுப்பு:இந்திய சதுரங்க வீரர்கள் பகுப்பு:சதுரங்கப் பேராதன்கள் பகுப்பு:வாழும் மக்கள் பகுப்பு:1998 பிறப்புகள்